Številka: 478-24/2023/1

Datum: 20. 9. 2023

Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, skladno z 82. členom in ob smiselni uporabi 51. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) in na podlagi 16. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) razpisuje

**INFORMATIVNO JAVNO ZBIRANJE PONUDB**

**ZA NAJEM OPREMLJENIH NASTANITVENIH OBJEKTOV**

**(ZADEVA ŠT: 478-24/2023)**

1. **Naziv in sedež naročnika**

Naročnik je Urad Vlade Republike Slovenije za oskrbo in integracijo migrantov (v nadaljnjem besedilu: urad), Cesta v Gorice 15, 1000 Ljubljana.

1. **Namen in cilj javnega zbiranja ponudb**

Z informativnim javnim zbiranjem ponudb želi urad pridobiti nastanitvene kapacitete za sklenitev pogodb za najem opremljenih nastanitvenih objektov za osebe, za katere je urad zadolžen zagotoviti nastanitev in oskrbo.

V skladu z zgoraj zapisanim naročnik vabi vse zainteresirane ponudnike, k prijavi na informativno ne zavezujoče javno zbiranje ponudb.

1. **Predmet javnega zbiranja ponudb**

Predmet informativnega javnega zbiranja ponudb je najem opremljenih nastanitvenih objektov v javni ali zasebni lasti za osebe, za katere je urad zadolžen zagotoviti nastanitev in oskrbo.

Informativno javno zbiranje ponudb za »najem opremljenih nastanitvenih objektov v javni ali zasebni lasti za zagotavljanje nastanitvenih kapacitet za osebe, za katere je urad zadolžen zagotoviti nastanitev in oskrbo« se ne izvaja na podlagi Zakona o javnem naročanju – (ZJN-3 ) skladno s 27. členom Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US, [100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](http://www.uradni-list.si/1/objava.jsp?sop=2023-01-0530) in [88/23](http://www.uradni-list.si/1/objava.jsp?sop=2023-01-2599) – ZOPNN-F).

1. **Najem opremljenih nastanitvenih objektov**

Naročnik informativnega javnega zbiranja ponudb potrebuje nastanitvene objekte za osebe, za katere je urad zadolžen zagotoviti nastanitev in oskrbo in sicer:

* *»Nastanitveni objekt za polnoletne osebe«*

V nastanitvenem objektu morajo biti zagotovljeni in vključeni v ceno tudi pisarniški prostori za zaposlene (ki se ne štejejo v bivalni del) in sicer:

* 1 x prostor/sobo primerno za varnostno-receptorsko službo (recepcija) pri vhodu, opremljen z mizo in stoli,
* najmanj eno (1) sobo za pisarno, kvadrature vsaj 12m2, opremljeno z mizo in stolom,
* 1x opremljeni toaletni prostori za zaposlene (M - Ž),
* 1x prazno sobo za izvajanje preventivnih zdravstvenih pregledov, kvadrature vsaj 12m2 kjer je na voljo umivalnik s toplo vodo,
* minimalno 3 parkirni prostori.

1. **Specifikacija pogojev za sodelovanje**

*Na informativno javno zbiranje ponudb se lahko prijavi ponudnik, ki izpolnjuje naslednje splošne pogoje:*

* ima uporabno dovoljenje za nastanitvene prostore,
* ima dokazilo o lastništvu objekta iz predmeta ponudbe ali dolgoročno pogodbo o najemu s soglasjem najemodajalca za oddajo v podnajem, ki je daljša kot obdobje najema,
* lahko nastanitvene zmogljivosti zagotovi v objektu, ki je delujoč oziroma izpolnjuje pogoje za delovanje (npr. opravljeni testi na legionelo, zagotovljeno ustrezno prezračevanje in ogrevanje bivalnih prostorov, dovolj zmogljiv električni tok, funkcionalna okna, naravna svetloba, senčenje in zatemnitev prostorov, tekoča voda, vsaj ena vtičnica v sobi… ),
* urejeno optično povezavo telekomunikacijskega operaterja,
* objekt se najema opremljen, kar pomeni, da ima urejene kopalnice in sanitarije z sanitarno opremo (umivalnik, tuš, wc školjka), eno posteljo na osebo ter odlagalne površine ali omaro ali regal na osebo.

Dokazila o izpolnjevanju pogojev uporabnega dovoljenja, dokazila o lastništvu ali morebitne najemne pogodbe, bo ponudnik predložil naknadno in sicer po pozivu naročnika pred sklenitvijo pogodbe. Vse ostale pogoje, navedene v 3., 4. in 5. alineji tega odstavka pa bo naročnik preveril v sklopu ogleda objekta, ki ga bo opravil pred sklenitvi pogodbe.

Ni nujno, da 4. in 5. alinejo tega odstavka ponudnik izpolnjuje ob oddaji ponudbe. Ponudnik bo moral zagotoviti vse pogoje najkasneje v **dveh mesecih** od podpisa pogodbe. Urad plačuje vse stroške od izpolnjevanja vseh pogojev dalje.

**NASTANITVENI OBJEKT ZA POLNOLETNE OSEBE**

Nastanitveni objekt je stavba, ki mora zadoščati minimalnim zahtevam, in sicer:

* da lahko sprejme nad 100 oseb,
* da skupna površina objekta obsega najmanj 450m2,
* da ima ločen prostor za razdelilnico hrane za nastanjene osebe kvadrature vsaj 80m 2,ki je opremljena z mizami in stoli,
* da ima v vsakem nadstropju čajno kuhinjo, ki je funkcionalno opremljena s kuhinjskim blokom; pomivalnim koritom, kuhalno ploščo, pečico ter hladilnikom oziroma imajo možnost kot čajno kuhinjo uporabljati morebitno razdelilnico oziroma jedilnico ali se v objektu uredi tak prostor, ki je temu namenjen;
* da mora imeti vsaj en (1) prostor, ki bo uporabljen kot učilnica in družabni prostor, kvadrature vsaj 30m2,,
* zaželeno je, da mora imeti vsaj eno kolesarnico ali lopo,
* da mora imeti prostor kjer se lahko vzpostavi pralnica ter dovolj prostora za sušenje perila ali pa zagotovljeno sušenje perila v sušilnih strojih, ki jih zagotovi najemodajalec,
* da mora na objekt zagotoviti vsaj dve (2) sobi, primerni za invalide in starejše osebe, kar pomeni soba v pritličju ali prvem nadstropju,
* da morajo biti sobe opremljene z posteljo in omaro ali regalom ali odlagalno površino,
* da je minimalna bivalna kvadratura na osebo 4m2, ter minimalno 90 cm razdalje med posteljami,
* da so sobe namenjene do maksimalno šest (6) oseb,
* da morajo kopalniški prostori zadostovati minimalnim potrebam in sicer en (1) tuš in 1 sanitarije na 10 oseb, ločeno tako za moške kot za ženske,
* da oddaljenost objekta od zdravstvenega doma, banke, trgovine in pošte ni več kot 2 km ali pa je možnost organiziranega javnega prevoza in je znotraj območja ene občine,
* sobe morajo imeti funkcionalna vrata, ki se zaklepajo s ključem.

1. **Obdobje trajanja najema**

Pogodbe z izbranimi ponudniki bodo sklenjene skladno s potrebami za obdobje 5 let z možnostjo podaljšanja ali predčasne prekinitve.

Najemnik si pridržuje pravico do odpovedi pogodbe v primeru, v kolikor v sprejetem proračunu nima zagotovljenih zadostnih pravic porabe ali zaradi zmanjšanja migracijskih tokov nima več potreb po najemu objekta. Naročnik lahko odpove pogodbo z trimesečnim odpovednim rokom, ki začne teči od prejema pisnega obvestila, posredovanega izvajalcu s priporočeno pošto.

1. **Rok predaje objektov v najem**

Primopredaja najetih objektov se bo izvedla predvidoma v roku **največ 2 mesecev** od podpisa pogodbe ter, skladno s potrebami in dogovorom naročnika.

1. **Ponudbena cena**

Cene morajo biti izražene v evrih in zaokrožene na dve decimalni mesti in morajo vključevati vse s predmetom povezane stroške za najem objekta. Ponudnik mora obvezno izpolniti tudi priložen ponudbeni predračun, s tlorisom nastanitvenega objekta, z veljavnostjo ponudbe vsaj 90 dni od dneva odpiranja ponudb.

Naročnik ne bo priznal naknadno nobenih stroškov povezanih s samim najemom.

Tekoče stroške (upravnika, hišnika, električne energije, ogrevanja, vode, komunale, internetnega omrežja, čiščenja, vzdrževanje okolice ipd.), bo naročnik refundiral na podlagi dejansko nastalih stroškov.

Izbrani ponudnik bo mesečno izdajal skupni elektronski račun za refundacijo stroškov, povezanih s samim najemom, za pretekli mesec.

Priloga računu za refundacijo morajo biti vse specifikacije na katere se nanaša skupni račun (upravnika, hišnika, električne energije, ogrevanja, vode, komunale, internetnega omrežja, čiščenja, vzdrževanje okolice ipd).

Cene iz ponudbenega predračuna na enoto mere brez DDV morajo biti fiksne za obdobje 12 mesecev, po preteku tega obdobja se cene lahko usklajujejo z indeksom rasti cen življenjskih potrebščin (v nadaljevanju: indeks), vendar le v primeru, ko ta kumulativno preseže 4%, pri čemer je izhodišče za izračun indeksa indeks, ki je uradno objavljen po zadnji spremembi cene (Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04)). Za izračun indeksa se uporablja povezava: https://www.stat.si/Inflacija/sl-SI. Cene se lahko spremenijo največ v višini 80% izračunanega indeksa. Vsako spremembo cene mora izvajalec utemeljiti, kar bo podlaga za morebitna pogajanja, izvedena pred sklenitvijo aneksa k pogodbam. Zvišanje cen blaga zaradi uskladitve z indeksom je vključeno v okviru predvidenega odstotka povečanja vrednosti pogodbe, kot je navedeno v prejšnjemu odstavku.

1. **Objava in rok za predložitev ponudb**

Ponudnik mora ponudbeno dokumentacijo predložiti na priloženem obrazcu in poslati priporočeno po pošti oziroma dokumentacijo osebno prinesejo v zaprti pisemski ovojnici najkasneje do **29. 9. 2023 do 12:00** ure na naslov: Urad Vlade RS za oskrbo in integracijo migrantov, Cesta v Gorice 15 , 1000 Ljubljana, z nazivom: Ponudba za zadevo 478-24/2023-NE ODPIRAJ«.

Odpiranje bo javno v skladu s 17. členom Uredbe in sicer na sedežu naročnika, Urad Vlade Republike Slovenije, Cesta v Gorice 15, 1000 Ljubljana dne **2. 10. 2023 s pričetkom ob 10. uri.** v sejni sobi urada. Za vrstni red ponudb se upošteva datum in čas žiga sprejemne štampiljke.

Ob pristopu na javno odpiranje ponudb morajo ponudniki oziroma tretje osebe predložiti dokument, na podlagi katerega jih je mogoče identificirati. Za fizične osebe se identifikacija opravi z osebnim dokumentom, za pravne osebe pa s pooblastilom zakonitega zastopnika ter osebnega dokumenta.

Ponudbe, predložene po izteku roka, bodo izločene iz postopka.

1. **Informacije o javnem zbiranju ponudb**

Dodatne informacije in morebitna vprašanja lahko posredujete na elektronski naslov: [gp.uoim@gov.si](mailto:gp.uoim@gov.si), najkasneje do **27. 9. 2023**, pri čemer se obvezno sklicujte na št. zadeve 478-24/2023.

1. **Obravnava in izbor prispelih ponudb**

Vse ponudbe, ki bodo popolne in bodo izpolnjevale prijavne pogoje ter oddane do roka navedenega za prijavo, bo pregledala in obravnavala komisija.

Naročnik po pregledu ponudb lahko opravi ogled nastanitvenih kapacitet v terminu skladno z dogovorom ponudnika. Naročnik dopušča možnost pogajanj o ceni, pravila pa bodo podana naknadno po prejemu ponudb in skladno s potrebami po presoji naročnika.

1. **Merila za izbor ponudnikov so naslednja:**

Ponudbe morajo biti v celoti pripravljene v skladu z razpisno dokumentacijo. Ponudnik ne sme spreminjati zapisane vsebine Priloge.

Komisija bo formalno popolne ter pravočasno prispele ponudbe ocenila na podlagi spodaj navedenih meril.

**Merila :**

|  |  |  |
| --- | --- | --- |
| **Št.** | **Merilo** | **Točke** |
| **1.** | Ponudbena cena na kvadratni meter z DDV | 95,00 |
| **2.** | Funkcionalna opremljenost objekta – pranje perila | 5,00 |

Najugodnejša ponudba bo ponudba z najvišjem številom točk.

V primeru, da najvišje število točk dosežeta dva ali več ponudnikov, bo naročnik izbral tistega, ki ima nižjo ceno na kvadratni meter za objekt.

Naročnik bo ponudbe vrednotil na podlagi naslednjih meril:

1. Ponudbena cena na kvadratni meter z DDV

|  |
| --- |
| 1. Ponudbena cena za kvadratni meter z DDV (maksimalno 95,00 točk = A)   A=95,00 \* (najnižja Pc / Pc ponudnika »N«)  **A** – Izračun točk ponudnikove cene kvadratni meter z DDV (postavka 1); |

1. Funkcionalna opremljenost, zmogljivost objekta glede količine opranega perila naenkrat (količina naenkrat opranega perila)

|  |  |
| --- | --- |
|  | Funkcionalna opremljenost objekta |
| 0 točk | 0 kg opranega perila |
| 2 točk | 5-25 kg naenkrat opranega perila |
| 5 točk  **B** | nad 25 kg naenkrat opranega perila  Točke glede na ponudbeno dokumentacijo ponudnika |

|  |  |
| --- | --- |
|  | Izračun končnega števila točk ponudnika (maksimalno 100,00 točk)  **Kšt = A + B**  **Kšt** – končno število točk |

1. **Odločitev o izbiri**

Naročnik javnega zbiranja ponudb bo opravil ogled prejetih ponudb in izbral nepremičnino, ki bo najbolje zadovoljevala dolgoročne potrebe naročnika ob upoštevanju meril. Z izbranim ponudnikom bo potekalo tudi dogovarjanje o načinu izpolnjevanja zahtev poslovnih prostorov v skladu s potrebami.

1. **Objava informativnega javnega zbiranja ponudb**

Informativno javno zbiranje ponudb je objavljeno na spletni strani urada:

https://www.gov.si/zbirke/javne-objave/

1. **Provizije nepremičninskih agencij**

Naročnik informativnega javnega zbiranja ponudb pri najemu objektov ne bo upošteval ponudb, pri katerih bi moral plačati provizijo posredniku za sklenitev najemne pogodbe.

1. **Plačilni pogoji**

Naročnik lahko do roka za oddajo prijav kadar koli ustavi postopek, prav tako si pridržuje pravico, da s ponudniki ne sklene pogodb.

Najemodajalec bo za najemnino objekta skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19, v nadaljevanju: ZOPSPU-1) in Zakonom o izvrševanju proračunov Republike Slovenije za leti 2023 in 2024 (Uradni list RS, št. [150/22](http://www.uradni-list.si/1/objava.jsp?sop=2022-01-3736)) mesečno izdal elektronski račun (E-račun).

Plačilni rok za plačilo vseh obveznosti do izvajalca je največ 30 dni po prejemu pravilno izdanega in s strani pooblaščenega predstavnika naročnika potrjenega E-računa.

Na e-računu mora biti obvezno navedena številka pogodbe, na podlagi katere se e-račun izstavlja.

V primeru zamude plačila lahko izbrani ponudnik zahteva zakonske zamudne obresti.

1. **Opozorilo**

Organizator informativnega javnega zbiranja ponudb si pridružuje pravico, da postopek informativnega javnega zbiranja ponudb v katerikoli fazi ustavi oziroma ne sklene pogodbe z uspelim ponudnikom brez odškodninske odgovornosti.

Pri javnem zbiranju ponudb kot ponudniki ne smejo sodelovati cenilec in člani komisije ter z njimi povezane osebe.

1. **Obrazci**

Priloga :

»Ponudba za najem opremljenih nastanitvenih objektov za katere je urad zadolžen zagotoviti nastanitev in oskrbo«, ki je sestavljena iz Podatkov o ponudniku ter Ponudbene cene:

1. Podatki o ponudniku

2 . Ponudbena cena »Nastanitveni objekt za polnoletne osebe«,

1. **Sestava ponudbene dokumentacija**

Ponudnik mora ob oddaji ponudbe predložiti:

* Obrazec št. 1: Podati o ponudniku,
* Obrazec št. 2: Ponudbeni predračun,
* Tloris nastanitvenega objekta.

S spoštovanjem,

mag. Katarina Štrukelj

direktorica